**Erasmus + közoktatási munkatársak mobilitása (KA1) projektek tartalmi beszámolást alátámasztó dokumentumok**

|  |  |  |  |
| --- | --- | --- | --- |
| **Kötelező tartalmi dokumentáció** | | | |
| **Neve, típusa** | **Elkészítés** | **Beküldés** | **Verzió, megjegyzés** |
| Záróbeszámoló űrlap | kötelező kitölteni | kötelező online beküldeni | * A záróbeszámoló űrlapot a Mobility Tool+ rendszerből lehet generálni a „Beszámolók - Beszámoló készítés” lehetőségre kattintva, az online felületen kell kitölteni, majd kizárólag online kell beküldeni |
| Beszámoló jogi nyilatkozata | kötelező kitölteni | kötelező online beküldeni | * **KLIK-es intézmény esetén:** eljárásrendben szereplő aláírási rend alapján * **Nem KLIK-es intézmény esetén:** Intézményvezető aláírása * **Szerződésszámnak kötelezően szerepelnie kell rajta** |
| Igazolás a kinntartózkodásra vonatkozóan – az összes résztvevőre | kötelező elkészíteni | kötelező online  beküldeni | * Minden résztvevőre kötelező a fogadó intézmény által kiállított igazolás csatolása a záróbeszámolóhoz. * Az igazolás lehet: * [**Europass mobilitási igazolvány**](http://www.europass.hu/index.ofi?mfa_id=9) – javasoljuk ennek használatát! * vagy a **fogadó** intézmény fejléces papírjára írt, a fogadó által aláírt, lepecsételt igazolás, amely tartalmazza a kiutazó nevét, a kinntartózkodás időtartamát (kezdő és befejező dátumát), helyszínét és a kinntartózkodás célját. |
| A kiutazókkal kötött ösztöndíj megállapodások és mellékleteik | kötelező elkészíteni minden kiutazó részére | tételes ellenőrzés esetén kötelező beküldeni | * minden mobilitástípusból (kurzus, tanulmányút, job-shadowing) 1-1, mindkét fél által aláírt szerződés másolatát kell csatolni |
| Résztvevői kérdőív | kötelező kitölteni | kötelező online beküldeni | * a Mobility Tool+ segítségével a projektkoordinátor kéri be * a résztvevő az EU Survey felületen tölti ki |
| Az intézmény / szervezet honlapján a projektről szóló információk megosztása | kötelező elkészíteni, amennyiben van honlapja a szervezetnek | közvetlen linket kell elküldeni | * az oldal tartalmazza a projekt alapinformációit, eredményeit, idegen nyelvű összefoglalóját * javasolt még: résztvevői beszámolók, fotók megosztása, a projektről készült sajtómegjelenések, illetve egy közös tanári szakmai összefoglaló közzététele |

|  |  |  |  |
| --- | --- | --- | --- |
| **Ajánlott tartalmi dokumentáció** | | | |
| **Neve, típusa** | **Elkészítés** | **Beküldés** | **Verzió, megjegyzés** |
| Mobilitásokról készült fotók |  |  | max. 10 db, jó minőségű (formátum: jpg, tiff, pdf munkafolyamatot ábrázoló, TKA által tájékoztatásra, kiadványokba felhasználható fotó |